
שלום רב,

[bookmark: About]הנדון: מענה לבקשת מידע בהתאם לחוק חופש המידע התשנ"ח-1998 – סעיף 44ד' לחוק התו"ב 

להלן התייחסותנו לבקשת המידע שהגשת, בנוגע  לבדיקת ניגוד עניינים  לפי סעיף 44ד. לחוק התכנון והבניה, של חברי הוועדות המקומיות המפורטות בבקשה. 

1. לגבי בקשתך לקבל מידע בדבר שמות חברי הוועדות שמסרו ליעוץ המשפטי את המידע הדרוש לשם בדיקת ניגוד העניינים ומועד המסירה, וכן בדבר קביעת היועצים המשפטיים אם מתקיים ניגוד עניינים וככל שמתקיים את ההסדרים שקבעו – נשיבך כדלהלן:

1. בהתייחס למינוי חברי ועדות שעפ"י הוראות סעיף 19 (א) לחוק התו"ב, הרי שמינוי יו"ר הוועדות הינו בסמכות שר האוצר ומינוי יתר חברי הוועדות הינו בסמכות שר הפנים. מאחר     והוראות סעיף 44ד' לחוק התו"ב אינן חלות על חבר הממונה על ידי שר, נמצא שהבקשה אינה רלוונטית עבור סוג הוועדות כאמור. 
תשומת ליבך כי בקשות מידע הנוגעות למינוי חברי הוועדות כאמור, יש להפנות לממונים על העמדת מידע לציבור במשרדים הנ"ל, לקבלת המידע. לנוחיותך, מצ"ב פרטי הממונות על העמדת מידע לציבור: גב' אנט קליינמן במשרד האוצר,  טל' 02-5317215; והגב' מיכל גולדשטיין במשרד הפנים טל' 02-6701461.

2. בהתייחס למינוי חברי ועדות שעפ"י הוראות סעיף 19 (א1) לחוק התו"ב, הרי שמינוי כל חברי הוועדה (יו"ר+חברים) הינו בסמכות הוועדה עצמה,  לכן  יש לפנות אל הוועדות בבקשה לקבלת המידע כאמור. מינוי החברים בוועדות אלו איננו מינוי שר ועל כן, הוראות ס' 44ד. לחוק התו"ב, הקובעות כי המגבלות שהוטלו על חבר מוסד תכנון מקומי לפי הסדר למניעת ניגוד עניינים, אם הוטלו, יועמדו לעיון הציבור- חלות עליו.

3. לנוחיותך, להלן רשימת הוועדות לגביהן ביקשת את המידע בציון הסעיף בחוק שלפיו הוקמו:
· עירון – 19 (א1)
· [bookmark: _GoBack]אור יהודה-אזור 19 (א) (ועדה מרחבית זו מצוייה בהליך פירוק)
· שומרון  19 (א)  
· לב הגליל 19 (א)
· גבעות אלונים – 19 (א1)
· שפלת הגליל 19 (א)
· נגב מערבי 19 (א)
· הגליל העליון 19 (א)
· מנשה אלונה 19 (א)
· מעלה הגליל 19 (א)
· אבו בסמה 19 (א)
· יזרעאלים – 19 (א1)
· הגליל המרכזי 19 (א)
· שרונים 19 (א)
· מצפה אפק 19 (א)
· מבוא העמקים 19 (א)
· הראל 19 (א)
· אצבע הגליל 19 (א)
· מעלה נפתלי 19 (א)
· מזרח  השרון 19 (א)
· בקעת בית הכרם 19 (א)

4. לגבי ועדה מקומית הרצליה, מאחר ואין מדובר בוועדה מרחבית, מינוי חברי הוועדה נעשה על ידי הוועדה עצמה ויש לפנות אל הוועדה לקבלת המידע המבוקש.

5. לאור האמור, אנו דוחים את בקשותיך אלו בהתאם לסעיף 8 (3) לחוק חופש המידע: המידע אינו מצוי ברשות.

2. לגבי המידע הנוסף שביקשת -  שמות חברי הוועדות וציון השיוך הארגוני שלהם, פירוט ישיבות שבהן נמנעו חברי הוועדות מלהיות בהתאם להסדר שנקבע, סדר היום שלהן ומועדן וכן שמות חברי ועדות המשנה לתכנון ולבנייה ככל שקיימות – הרי שפרטי מידע אלו אמורים להיות מפורסמים באתרי האינטרנט של הוועדות עצמן. לחילופין, ניתן לפנות אל הוועדות בבקשה לקבלת המידע. אנו דוחים את הבקשה בהתאם לסעיף 8 (3) לחוק חופש המידע: המידע אינו מצוי ברשות.

